|  |  |  |
| --- | --- | --- |
| 2018. gada 30.janvārī | Ventspilī  | Nr.10(protokols Nr. 3; 3.§) |
|  |  |  |

Par projektu “Vides pieejamības uzlabošana

Ventspils pilsētas pludmalē”

Lai nodrošinātu publisko ūdeņu – jūras piekrastes – vides pieejamību sabiedrībai, mazinātu antropogēnās slodzes ietekmi uz dabas un vides vērtībām, uzlabotu jūras piekrastē esošo publisko infrastruktūru, ievērojot likuma „Par pašvaldībām” 15.panta pirmās daļas 2.punktā noteikto pašvaldības autonomo funkciju gādāt par savas administratīvās teritorijas labiekārtošanu, kā arī, ievērojot Ventspils pilsētas attīstības programmā 2014.-2020.gadam noteiktās prioritātes, rīcības virzienus, uzdevumus un veicamos pasākumus, saskaņā ar Ventspils pilsētas domes Ekonomikas un budžeta komisijas 16.01.2018. ieteikumu un Finanšu komitejas 30.01.2018. atzinumu,

# Ventspils pilsētas dome

**nolemj:**

1. Atbalstīt projekta “Vides pieejamības uzlabošana Ventspils pilsētas pludmalē” (turpmāk – Projekts) iesnieguma iesniegšanu Latvijas vides aizsardzības fonda izsludinātā projektu konkursā vadlīnijā “Ūdeņu aizsardzība” aktivitātē “Publisko ūdeņu pārvaldība”.
2. Projekta atbalsta gadījumā uzdot Ventspils pilsētas pašvaldības iestādei „Komunālā pārvalde” Projektu realizēt līdz 2018.gada 31.decembrim par kopējo summu ne vairāk kā 55 555,56 EUR, t.sk.:
	1. Latvijas vides aizsardzības fonda finansējums 90% apmērā no attiecināmajām izmaksām 50 000,00 EUR;
	2. Ventspils pilsētas pašvaldības finansējums attiecināmajām izmaksām 10% apmērā 5 555,56 EUR.
3. Projekta atbalsta gadījumā Ventspils pilsētas pašvaldības iestādei „Komunālā pārvalde” 2018.gada budžetā plānot līdzekļus līdz 55 555,56 EUR Projekta finansējuma nodrošināšanai, t.sk.:
	1. 10 000 EUR no Latvijas vides aizsardzības fonda finansējuma;
	2. līdz 45 555,56 EUR no Ventspils pilsētas pašvaldības 2017.gada pamatbudžeta asignējumos plānotā ieņēmumu pārsvara pār izdevumiem Projekta līdzfinansējuma un priekšfinansējuma nodrošināšanai.
4. Ventspils pilsētas pašvaldības iestādei „Komunālā pārvalde” nodrošināt atbilstošas izmaiņas Ventspils pilsētas pašvaldības iestādes „Komunālā pārvalde” 2018.gada budžeta ieņēmumu – izdevumu tāmē.
5. Finanšu nodaļai nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.
6. Uzdot Ventspils pilsētas pašvaldības iestādei “Komunālā pārvalde” direktoram parakstīt visu ar Projektu iesnieguma iesniegšanu un Projekta ieviešanu saistīto dokumentāciju.
7. Noteikt, ka izmaiņas Projekta finansējuma sadalījumā apstiprinātā budžeta ietvaros veicamas ar Ventspils pilsētas domes izpilddirektora rīkojumu pēc jautājuma izskatīšanas Ventspils pilsētas domes Ekonomikas un budžeta komisijā vai Finanšu komitejā.
8. Kontroli par šī lēmuma izpildi uzdot Ventspils pilsētas domes izpilddirektoram (A.Ābele).

|  |  |
| --- | --- |
| Sēdes vadītājs,domes priekšsēdētāja 1.vietnieksinfrastruktūras jautājumos | J. Vītoliņš |